Taylor Swift verdien die meeste | SARIE
FOTO Instagram / @taylorswift	18 November 2016
Taylor Swift verdien die meeste	deur SARIE.com-span
Ten spyte van haar stormagtige persoonlike lewe kan Taylor Swift maar die jaar 2016 "Shake It Off". Ja, haar verhoudings met die Skotse musikant Calvin Harris en die Britse akteur Tom Hiddleston het nie gehou nie. Maar Forbes het Taylor aangewys as die rykste celeb onder 30 vir 2015/2016. Die 26-jarige het in 2015 'n reusagtige $170 miljoen verdien. In die tweede plek is haar ekskêrel Harry Styles en die drie ander lede van One Direction. Taylor het $60 miljoen meer as dié popgroep verdien.
In die derde plek is die Argentynse sokkerspeler Lionel Messi, wat $81,5miljoen verdien het.
En die Grammy-wenners Adele en Rihanna het onderskeidelik in die vierde en vyfde plek geëindig. Net vier vroue het die lys gehaal.